Amakken yella wanda amsawal yella yeḥekku-d s tmuɣli tagensayt syin akin yuɣal yeḥekku-d s tmuɣli tilemt; akka ara t-d-newali deg umedya-agi i d-nekkes deg tullist “Aẓekka”:”Ditesga serdeɣ am ssalas,at uxxam d leḥbab zzin-iyi-id,d acu ara iṣebbren yemma yellan nni uqerru-w........” Sb93 Dagi amsawal yeḥekku-d s tmuɣli n wudam yettargun belli temut d wamek i as d-zin leḥbab d imawlen;meḥsub amsawal yeḥekka-d s tmuɣli tagensayt syin akin yebedel,yuɣal yeḥekku-d stmuɣli tilemt akka ara t-d-nwali deg waḥric-agi wis sin n umedya-agi i d-nekkes seg tullist “Aẓekka” :”Ddker yettawi ṣṣeda deg imeẓẓuɣen ; wa yettru wa yezluz aqerru-is, amek ara tekkaw tassa inezfen, tezza ɣef tin id-turew tɛewwuḍṭ-is, amek ara as-yefk wul-is ad tt-tessars ɣer wakal ṣṣifa yecban titbirt? Amek ara ad d-yeɣli fell-as yiḍ di lexla i wuccanen yettɛewwin?